《题李都阃琢玉轩诗卷》
明代·张诩

潇洒幽轩名琢玉，淋漓醉墨欲生波。一枝玉树人堪比，满卷阳春调可歌。

克己功夫同卫武，连城声价重廉颇。恩承霄汉金茎露，馀屑将来一处和。

作者简介：（1455—1514）广东南海人，字廷实，号东所。师事陈献章。成化二十年进士。授户部主事，丁忧后，隐居不仕，累荐不起。正德中召为南京通政司参议，谒孝陵而归。其学以自然为宗，求“忘己”、“无欲”，即心观妙，以揆圣人之用。有《白沙遗言纂要》、《南海杂咏》、《东所文集》。